"Manchester Yunayted" jamoasining sobiq futbolchisi Roy Kin o‘zining sobiq jamoadoshi Krishtianu Ronaldu haqida hazilomuz fikr bildirdi. Hozirda Irlandiya terma jamoasi bosh murabbiyi hisoblanadigan Roy Kin portugaliyalik ushbu futbolchining hozirgi Krishtianu Ronalduga aylanishida "o‘zining qo‘li borligini" ta’kidladi. "Ha, uni men shu darajaga olib chiqqanman va "odam" qilganman. Mensiz u yulduz bo‘la olmasdi. Har bir futbolchi alohida munosabatni talab qiladi: kimgadir qattiq baqirib turish kerak, kimgadir boshqacha yo‘l tutish kerak. Ronalduga deyarli baqirmaganman. Chunki, uni so‘kishga menda sabab bo‘lmagan", Roy Kin. Ma’lumot uchun, Ronaldu va Roy Kin 2003 yildan 2005 yilgacha "MYu" tarkibida birga o‘ynashgan.